**26-njy tejribe işi**

**Maşynlary bejermegiň usullary.**

**Maşynlary bejermegiň usullary.** Bejermegiň usullary maşynlaryň (enjamlaryň) gurat we işe ukyplylyk ýagdaýyny dikeltmek boýunça zähmetiň guralyşynyň görnüşi boýunça kesgitlenýär. Maşynlary bejermegiň aşakdaky usullary has giň ýaýrandyr.

**Bejerilişiniň degişli dällik usuly —** bu usulda düzüji bölekler kesgitli bir maşyna (enjama) degişli edilmän, ýygnanylanda olar bejerilýan şonuň ýaly islendik obýektde oturdylyp bilinýär. Bu usul önümçiligiň guralyşyny aňsatlaşdyrýar. Ol ýöriteleşdirilen bejeriş kärhanalarynda giňden ulanylýar, emma onuň kemçilikleri hem bar. Maşynlar sökülende biri-birinden aýrylýan, biri-biri bilen işlenilip laýyklaşdyrylan, ylanylmaga ýaramly detallar beýleki bir maşyna otyrdylýar. Şonda bu detallar, iýilmesi dürli-dürli bolan, biri-biri bilen işlenilip laýklyklaşdyrylmadyk başga bir detal bilen birikdirilýär. Soňky işlenip laýyklaşdyrma netijesinde ýokary udel basyş zerarly baglanyşykly işleýän detallaryň sürtülýän üstlerinde iýilme tizligi artýar we maşynyň resursy ep-esli kemelýär.

**Bejerilişiň degişlilik usuly** — bejerilişiň bu usulynda maşynyň (enjamyň) dikeldilýän düzüji bölekleriniň şol maşyna (enjama) degişliligi saklanýar. Bu usul bejerilişiň degişli dällik usulynyň kemçilikleriniň hemmesini diýen ýaly aradan aýyrýar. Emma ol önümçiligiň, hususan-da, bejeriş işleriniň göwrümi uly bolan kärhanalarynda, guralyşyny kynlaşdyrýar. Şonuň üçin bu usuldan, esasan, hojalyklaryň ussahanalarynda peýdalanylýar.

**Bejerilişiň agregat usuly —** ol degişli dällik usulynyň dürli görnüşlerinden biridir. Bu usulda kemçilikli agregatlar täzeleri ýa-da öň bejerilenleri bilen çalşyrylýar. Usulyň düýp mazmuny özüniň işe ukyplylyk ýagdaýyny ýitiren maşynyň bejerilişiniň bozulan ya-da iýlen agregatlary we uzelleri alyş-çalyş fondundan alnan bejerilenleri ya-da täzeleri bilen çalşyrmak arkaly geçirilýändiginden ybaratdyr. Netijede, maşynyň işe ukyplylyk ýagdaýy dikeldilýär, umuman alanyňda, bu usulda geçirilen bejeriş ulanyja-da arzan düşýär. Agregat usuly: maşynyň bejerişde durýan wagtyny gaty gysgaltmaga; ähli prosesi agregaty çalşyrmak bilen bagly bolan söküp-düzmek işleri bilen çäklendirmäge; agregatlaryň we uzelleriň tehniki resursynyň has doly peydalanylmagyny üpjün etmäge, şunlukda umumy alanyňda, maşynyň ätiyaçlyk şaylaryna we bejerilişine edilýän udel çykdajylary azaltmaga; onçakly çylşyrymly bolmadyk enjamlary peýdalanmak bilen maşyny bejermegiň tehnologik prosesini aňsatlaşdyrmaga; hojalyk ussahanalarynyň goýberiş ukyplaryny artdyrmagyň hasabyna, olaryň önümçilik meýdanlaryny azaltmaga, şonuň bilen-de olaryň gurluşygy we ulanylyşy üçin edilýän çykdajylary azaltmaga; maşynlaryň agregatlarynyň we uzelleriniň bejerilişiniň hilini ýokarlandyrmaga mümkinçilik berýär.

**Umumy bejeriş.**

**Ýeňil bejerişde** maşynyň düzüji böleklerindäki käbir bozulmalary we kemçilikleri düzetmek, ýaramsyz bölekleri çalşyrmak ýa-da dikeltmek ýoly bilen onuň iş ukyplylygyny üpjün etmek ýa-da dikeltmek göz öňünde tutulýar. Bejerilişiň bu görnüşine ulanylýan maşynlaryň işe ukyplylyk ýagdaýyny dikeltmegiň esasy usuly hökmünde garalýar. 01 döwürleýin TH degişli bolan ähli operasiýalary, şeýje hem maşynlary bölekleýin sökmek, käbir agregatlary we detallary (baza detallaryndan başgalaryny) täzeleri ýa-da dikeldilenleri bilen çalşyrmak işlerini öz içine alýar. Traktorlaryň we özi ýöreýän şassileriň ýeňil bejerilişi her 1700...2100 sag. işlenilenden soň, olaryň ulanylýan ýerlerinde ýa-da degişli ussahanalarda, TH stansiýalarynda geçirilýär.

**Awariýa sebäpli.**

**Maşynlaryň ulanylýan wagtyndaky TH-ny** obýekti öz niýetlenilen işinde ulanylmaga taýarlanylanda, niýetlenilen işinde ulanylanda, şeýle hem bu iş gutarandan soň daşky gözden geçirmek, maýda näsazlyklary düzetmegi, sazlamagy we ş. m. işleri operatorlar ýerine ýetirýärler.

**Smenalayyn ýa-da gündelik TH-ny** her smenadan soň ýa-da her günki iş gutarandan soň operatoriar ýerine ýetirýärler. Munda arassalamak, diňlemek, ýangyjyň, ýaglaryň we sowadyjy suwuklygyň üstüni dolmak, tehniki ýagdaýy daşky gözden geçirip barlamak gös-göni maşynlaryň (enjamlaryň) işledilýän ýerlerinde ýa-da jaýyň içindäki ýörite postlarda ýerine ýetirilýär.

**Döwürleýin TH (TH-1, TH-2 we TH-3)** kesgitli wagt aralyklarynda ýa-da maşynyň, maşynlar toparynyň kesgitli işi (iş möçberini) ýerine ýetirenlerinden soň geçirilýär. Traktorlar we özi ýöreýän şassiler üçin TH-1, TH-2 we TH-3iň döwürleýinligi, olaryň markalaryna garamazdan, 60, 240 we 960 sagada deňdir (goýlan traktorlaryň modelleri üçin her 125,

500 we 1000 sagatdan TH-1, TH-2 hem-de TH-3 geçirilýär).

«Jon-Dir» we «Keys» firmalarynyň traktorlary üçin: gündelik ýa-da her 10 sagatdan, şeýle hem döwürleýinligi 250 we 750 sagat bolan serwis hyzmatlary göz öňünde tutulýar. Kämahallar TH traktorlaryň her markasynyň harçlan ýangyjyna we işlän işiniň ş. e. ga hasabyna görä (tabl. 4.1) ýerine ýetirilýär. Kombaynlar we oba hojalyk maşynlary üçin TH-1 we TH-2 her 60 we 240 sagada deň, pagta ýygýan maşynlaryň TH-1 her 30 sagatdan geçiriiyar. Köplenç TH-1 kesgitli meýdanyň hasyly (ga) Ýygnalandan soň ýerine ýetirilýär. Bu ölçeg orak orýan kombaýnlar üçin—150, mekgejöwen ýygýan we silos ýygýan—66, kartoşka ýygnayjy—12, şugundyr ýygýan—20, pagta

